Ο **Ιωάννης Αναστασάκης** είναι κιθαρίστας με καλλιτεχνικό, συγγραφικό και διδακτικό έργο. Αντικείμενο του αποτελεί η φλαμένκο κιθάρα αλλά και η ροκ και fusion κιθάρα.

Βιογραφικό
----------

Ο Ιωάννης Αναστασάκης, καταγόμενος από την Κρήτη, ξεκίνησε τις σπουδές του στην κιθάρα σε ηλικία 11 ετών. Φοίτησε στο Αμερικανικό Κολέγιο Deree και στη συνέχεια, στην Αμερική, στο *Musicians Institute* στο Χόλιγουντ, όπου και παρέμεινε ως καθηγητής μετά την αποφοίτηση του με Αριστείο. Συνέχισε τις μουσικές του σπουδές στη Φλαμένκο κιθάρα με τον Ισπανό σολίστα Juan Serrano στο California State University, απ' όπου και αποφοίτησε με *Master στη Μουσική Εκτέλεση στη Κιθάρα Φλαμένκο* το 1999, με τη διάκριση *Magna cum laude*. Συνέχισε τις σπουδές του στη Φλαμένκο κιθάρα στην Κόρδοβα, με τους σολίστες Manolo Sanlucar, Jose Antonio Rodriguez, Manolo Franco και Paco Serrano.

Το 1999 του απονεμήθηκε το **1o βραβείο** στο Διεθνή Διαγωνισμό Κλασσικής και Φλαμένκο Κιθάρας *«California Guitar Panorama»*, ενώ την ίδια χρονιά, σε συνεργασία με το Ωδείο Φίλιππος Νάκας, οργάνωσε και ανέλαβε την διεύθυνση του *1oυ Τμήματος Φλαμένκο Κιθάρας* στην Ελλάδα.

Το 2000 υπήρξε ο 1oς κιθαριστής που παρουσίασε *Ρεσιτάλ Σόλο Φλαμένκο Κιθάρας* στην Εθνική Λυρική Σκηνή.

Ο Ιωάννης Αναστασάκης έχει παρουσιάσει διαλέξεις και σεμινάρια σε Αμερικανικά Πανεπιστήμια (*University of Southern California (USC), California State University Fresno, California State University Fullerton, Musicians Institute, Fresno City College, California State University Northridge, American College of Greece)*.

Είναι επίσης, συμβεβλημένος επίτιμος καθηγητής των βρετανικών εκπαιδευτικών ιδρυμάτων *London College of Music* και *University of West London* καθώς και του Αμερικανικού *Guitar Institute of Technology (GIT)* του Λος Άντζελες.

Ζωντανές Εμφανίσεις
-------------------

Έχει στο ενεργητικό του περισσότερα από 400 ρεσιτάλ σε Ελλάδα και Αμερική και έχει παρουσιαστεί 12 φορές στην αμερικανική τηλεόραση.

Στην Ελλάδα έχει εμφανιστεί σε πολλές αίθουσες συναυλιών της Αθήνας (Εθνική Λυρική Σκηνή, Αίθουσα Αμερικανικού Κολεγίου Ελλάδος), έχει παρουσιάσει ρεσιτάλ με διάφορους πολιτιστικούς φορείς, σε συνεργασία με πολλούς Αθηναïκούς Δήμους (Πεύκη, Μαρούσι, Πειραιά, Αθήνα, Ηλιούπολη, Αγ. Ανάργυροι, Αργυρούπολη, Αγ. Δημήτριος, Π. Φάληρο), καθώς και στις περισσότερες μεγάλες πόλεις (Θεσσαλονίκη, Πάτρα, Βόλος, Ιωάννινα, Χαλκίδα, Σύρος, Ρόδος, Κως, Πόρτο Χέλι, Σύμη, Χίος μεταξύ άλλων). Αρθρογραφεί τακτικά στο μηνιαίο μουσικό δικτυακό περιοδικό *Guitar Sessions**.*

Στην Ελλάδα δίδασκε στο Αμερικανικό Κολέγιο Deree και επίσης σε αναγνωρισμένα κιθαριστικά Φεστιβάλ, όπως το Διεθνές Χειμερινό Φεστιβάλ Κιθάρας Βόλου, το Διεθνές Φεστιβάλ Κιθάρας Ερμούπολης, το Διεθνές Φεστιβάλ Κιθάρας στο Πόρτο Χέλι, το Διεθνές Φεστιβάλ Κιθάρας Αγίων Αναργύρων και το Διεθνές Φεστιβάλ Κιθάρας Πάτρας.

Δισκογραφικό έργο
-----------------

Το πρώτο του προσωπικό CD Φλαμένκo κιθάρας, με τίτλο *«Flamenco Live at Ioannina»* κυκλοφόρησε το 2000 από την Aμερικανική δισκογραφική εταιρία *MP3.Com* και μπήκε στο *Top 10* των μουσικών κυκλοφοριών Φλαμένκο της εταιρείας, φτάνοντας την πρώτη θέση παγκοσμίως, τον Οκτώβριο του 2002 Το CD επανακυκλοφορεί το 2004, σε συλλεκτική έκδοση, από την *Wild Rose Angel Productions*.

Το 2007, κυκλοφορεί  το προσωπικό CD σε **Rock Fusion** ύφος, με τίτλο «Suspension of Disbelief». Οι ηχογραφήσεις διήρκησαν περίπου 4 μήνες και έλαβαν χώρα στο Sound Symmetry studio του Μπάμπη Κατσιώνη, ο οποίος έκανε και την παραγωγή. Ο δίσκος γνώρισε μεγάλη επιτυχία στο κιθαριστικό κοινό και έμεινε στα best sellers για όλο το 2007. Η διάκριση δεν ήταν έμεινε μόνο στα Ελληνικά δεδομένα αυτή τη φορά, αλλά και παγκόσμια. Ο δίσκος κατέκτησε την πρώτη θέση στο "Guitar 9" και έμεινε εκεί για πληθώρα εβδομάδων.

Το 2009, κυκλοφορεί  το επόμενο Rock/Fusion CD, με τίτλο «Orbital Attempt». Οι ηχογραφήσεις διήρκησαν περίπου 6 μήνες. Σημαντικές συνεργασίες με τον Κίκο Λουρέιρο των Angra και τον Αυστραλό Brett Garsed στις κιθάρες, όπως επίσης και με τον Μπομπ Κατσιώνης των Firewind στα πλήκτρα. Ο δίσκος συνδυάζει διαφορετικά είδη μουσικής περνώντας από Fusion σε Progressive αλλά και από Metal σε Solo Flamenco. Η παραγωγή έγινε από τον Ιωάννη Αναστασάκη και τον Bob Katsionis.

Το 2013, ο Ιωάννης επιμελείται την κυκλοφορία μιας ορχηστρικής κιθαριστικής συλλογής με όνομα «Elite Guitar Coaching Rising Stars, Vol.1». Τo CD, περιλαμβάνει 15 αυθεντικές ορχηστρικές συνθέσεις από διαφορετικούς Έλληνες κιθαρίστες, και το ένα «Greek Guitar Power Jam», μια συνεργασία των συμμετεχόντων καλλιτεχνών. Ένα άλμπουμ που συνδυάζει rock μπαλάντες, με fusion και blues. Επιμέλεια παραγωγής από τον Ιωάννη Αναστασάκη.

Το 2014, κυκλοφορεί η συλλογή «Greek Guitar Power Vol. 1». Τo άλμπουμ περιλαμβάνει 14 ορχηστρικές συνθέσεις τεσσάρων διαφορετικών καλλιτεχνών Jim Nassios, Theodore Kalantzakos, Sinnik και Ιωάννης Αναστασάκης. Επιμέλεια παραγωγής από τον Ιωάννη Αναστασάκη..

Συγγραφικό έργο
---------------

Το 2003, κυκλοφορεί το πρώτο του βιβλίο διδακτικού περιεχομένου, με τίτλο *«The Art of Rasgueado»*. Την έκδοση και παγκόσμια διανομή αναλαμβάνει ο εκδοτικός οίκος *Mel Bay Publications*. Το βιβλίο μπαίνει αμέσως στους καταλόγους των μουσικών best-sellers, όπου και παραμένει μέχρι σήμερα.

Το 2006, κυκλοφορεί το δεύτερο βιβλίο διδακτικού περιεχομένου, με τίτλο *«Guitar Journals: Flamenco»***.** Το βιβλίο περιλαμβάνει προσωπικές πρωτότυπες συνθέσεις για σόλο Φλαμένκο Κιθάρα. Παράλληλα, κυκλοφορεί και το ομώνυμο διδακτικό DVD.

Το 2008, κυκλοφορεί το τρίτο βιβλίο *«The* Art of Tremolo*»* από τις εκδόσεις *Mel Bay Publications*. Μια κατανοητή βιβλιογραφία για κλασικά και φλαμένκο κομμάτια που χρησιμοποιείται η τεχνική τρέμουλο. Εμπεριστατωμένη ανάλυση χρήσης για παραδοσιακή και εκτεταμένη τεχνική τρέμουλο.

Το 2010, κυκλοφορεί το 4ο του διδακτικό βιβλίο, με τίτλο *«60 Tapping Licks»* από τις εκδόσεις *Mel Bay Publications**.*

Το 2011, κυκλοφορεί το 5ο του διδακτικό βιβλίο, με τίτλο *«60 Sweeping Licks»* από τις εκδόσεις *Mel Bay Publications*.

Παραπομπές
----------

1. ↑  «CoC : Ioannis Anastassakis - Orbital Attempt : Review». *www.chroniclesofchaos.com*. Ανακτήθηκε στις 11 Οκτωβρίου 2020.
2. ↑  «METALLIAN». *www.metallian.com*. Ανακτήθηκε στις 11 Οκτωβρίου 2020.
3. ↑  «Ιωάννης Αναστασάκης». *www.hellenica.de*. Ανακτήθηκε στις 10 Οκτωβρίου 2020.
4. ↑  Magic\_starlight (22 Ιουνίου 2007). «MAGIC STARLIGHT 'ZINE: Ioannis Anastassakis – Suspension Of Disbelief CD review». *MAGIC STARLIGHT 'ZINE*. Ανακτήθηκε στις 10 Οκτωβρίου 2020.
5. ↑  Youtube (16 Φεβρουαρίου 2010). «En Los Trigales (Rodrigo) – Live at California Guitar Panorama».
6. ↑  Youtube (16 Φεβρουαρίου 2010). «Dos Hermanos (BULERIAS) – Solo Flamenco Guitar (Live at California Guitar Panorama)».
7. ↑  «Farucca – Live @ California State University». 15 Μαΐου 2014.
8. ↑  Youtube (1 Ιουλίου 2007). «Live USA TV Clip».
9. ↑  Youtube (1 Μαρτίου 2007). «(TANGOS) Maestro Serrano - Flamenco Guitar by Ioannis Anastassakis - Greek National Opera House».
10. ↑  Youtube (21 Οκτωβρίου 2008). «ANGELIKA (Granadinas) - Flamenco Guitar by Ioannis Anastassakis - Live @ Greek National Opera House».
11. ↑  «ΦΕΣΤΙΒΑΛ ΣΥΜΗΣ». *ΤΑ ΝΕΑ*. 16 Ιουνίου 2007. Ανακτήθηκε στις 10 Οκτωβρίου 2020.
12. ↑  Team, ΤοΒΗΜΑ (24 Νοεμβρίου 2008). «ανθολόγιο». *Ειδήσεις - νέα - Το Βήμα Online*. Ανακτήθηκε στις 10 Οκτωβρίου 2020.
13. ↑  «1997 - 4ο Φεστιβάλ». *Hermoupolis Guitar Festival*. Ανακτήθηκε στις 10 Οκτωβρίου 2020.
14. ↑  ΠΟΛΙΤΣΜΙΚΟΣ ΟΡΓΑΝΙΣΜΟΣ ΔΗΜΟΥ ΑΘΗΝΑΙΩΝ (20 Ιουνίου 2007). «Ευρωπαϊκή Γιορτή της Μουσικής 2007: Πρόγραμμα εκδηλώσεων». [*νεκρός σύνδεσμος*]
15. ↑  «Welcome to Mel Bay's Guitar Sessions® Web Magazine». *archive.guitarsessions.com*. Ανακτήθηκε στις 10 Οκτωβρίου 2020. [*νεκρός σύνδεσμος*]
16. 1 2  «Welcome to Mel Bay's Guitar Sessions® Web Magazine». *archive.guitarsessions.com*. Ανακτήθηκε στις 10 Οκτωβρίου 2020. [*νεκρός σύνδεσμος*]
17. ↑  «Ioannis Anastassakis - Suspension Of Disbelief». *Rocking.gr*. Ανακτήθηκε στις 10 Οκτωβρίου 2020.
18. 1 2  «1997 - 4ο Φεστιβάλ». *Hermoupolis Guitar Festival*. Ανακτήθηκε στις 10 Οκτωβρίου 2020.
19. 1 2  SymiGreece (30 Ιουλίου 2007). «30/07/07.01 Symi Festival - Ioannis Anastasakis». *Symi Festival - Ioannis Anastasakis*.
20. ↑  «Ioannis Anastassakis - Flamenco Live at Ioannina - Encyclopaedia Metallum: The Metal Archives». *www.metal-archives.com*. Ανακτήθηκε στις 10 Οκτωβρίου 2020.
21. 1 2  «Ioannis Anastassakis - Suspension Of Disbelief Review • metal.de». *metal.de*. Ανακτήθηκε στις 11 Οκτωβρίου 2020.
22. ↑  Imgur. «Guitar9 Charts». *Imgur* (στα Αγγλικά). Ανακτήθηκε στις 16 Οκτωβρίου 2020.
23. ↑  «Review | ANASTASSAKIS, IOANNIS - Orbital Attempt | POWERMETAL.de». *powermetal.de*. Ανακτήθηκε στις 11 Οκτωβρίου 2020.
24. ↑  «HOT NEW AOR/PROG/HARDROCK/METAL REVIEWS». *strutterzine.angelfire.com*. Ανακτήθηκε στις 11 Οκτωβρίου 2020.
25. 1 2 3  «MelBay Author: Ioannis Anastassakis». *www.melbay.com*. Ανακτήθηκε στις 10 Οκτωβρίου 2020.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 56039682
* LCCN: n2006052258
* ISNI: 0000 0000 3624 8754
* MusicBrainz: 79aa6d0d-0a0f-476e-8597-135d31c00083

 |

 |